title: 2005/545/EK: Az Európai Parlament határozata (2005. április 12.) az Eurojust igazgatási igazgatójának adott, a 2003-as pénzügyi év költségvetésének végrehajtására vonatkozó mentesítésről

text:
               27.7.2005

               HU

               Az Európai Unió Hivatalos Lapja

               L 196/107

      AZ EURÓPAI PARLAMENT HATÁROZATA

   (2005. április 12.)
   az Eurojust igazgatási igazgatójának adott, a 2003-as pénzügyi év költségvetésének végrehajtására vonatkozó mentesítésről
   (2005/545/EK)
   AZ EURÓPAI PARLAMENT,
   tekintettel a Számvevőszéknek az Eurojust 2003-as pénzügyi évére vonatkozó éves beszámolójára és az Eurojust válaszaira (1),
   tekintettel a Tanács 2005. március 8-i ajánlására (6856/2005 – C6-0063/2005),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint az Eurojustot a súlyos bűncselekmények elleni küzdelem megerősítése céljából létrehozó 2002/187/IB határozat módosításáról szóló, 2003. június 18-i 2003/659/IB tanácsi határozatra (3) és különösen annak 36. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 70. és 71. cikkére, valamint V. mellékletére,
   tekintettel a költségvetési ellenőrző bizottság jelentésére és az állampolgári jogi, bel- és igazságügyi bizottság véleményére (A6-0074/2005),

               1.

               mentesítést ad az Eurojust igazgatási igazgatója számára a 2003-as pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást az Eurojust igazgatójának, a Tanácsnak, a Bizottságnak és a Számvevőszéknek, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 324., 2004.12.30., 61. o.

      (2)  HL L 248., 2002.9.16., 1. o.

      (3)  HL L 245., 2003.9.29., 44. o.

      (4)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      amely tartalmazza az Eurojust igazgatási igazgatójának adott, a 2003-as pénzügyi év költségvetésének végrehajtására vonatkozó mentesítésről szóló határozatot kísérő megjegyzéseket
      AZ EURÓPAI PARLAMENT,
      tekintettel a Számvevőszéknek az Eurojust 2003-as pénzügyi évére vonatkozó éves beszámolójára és az Eurojust válaszaira (1),
      tekintettel a Tanács 2005. március 8-i ajánlására (6856/2005 – C6-0063/2005),
      tekintettel az EK-Szerződésre és különösen annak 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint az Eurojustot a súlyos bűncselekmények elleni küzdelem megerősítése céljából létrehozó 2002/187/IB határozat módosításáról szóló, 2003. június 18-i 2003/659/IB tanácsi határozatra (3) és különösen annak 36. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
      tekintettel eljárási szabályzatának 70. és 71. cikkére, valamint V. mellékletére,
      tekintettel a költségvetési ellenőrző bizottság jelentésére és az állampolgári jogi, bel- és igazságügyi bizottság véleményére (A5-0074/2005),

                  A.

                  mivel az Európai Számvevőszék fent említett jelentésében megállapította, hogy kellő bizonyosságot szerzett arról, hogy a 2003. december 31-én zárult pénzügyi évre vonatkozó éves beszámoló megbízható, és az alapjául szolgáló ügyletek egészében véve jogszerűek és szabályszerűek;

                  B.

                  mivel az Európai Parlament 2004. április 21-én mentesítést (5) adott az Eurojust igazgatójának a 2002-es pénzügyi év költségvetésének végrehajtását illetően, és a mentesítési határozatot kísérő állásfoglalásában többek között

                              —

                              elismerte, hogy a költségvetés végrehajtásával kapcsolatban felmerülő problémák oka abban keresendő, hogy az Eurojust még felfutási időszakban volt, és elvárta, hogy ezek a problémák a 2004-es pénzügyi évre megoldódjanak,

                              —

                              üdvözölte, hogy az Eurojust hajlandó a meglévő intézmények tapasztalataira építeni, megfelelni az új elszámolási, belső ellenőrzési és felügyeleti szabályoknak, illetve intézményközi együttműködésben részt venni,

            1.   tudomásul veszi az Eurojust 2003-as és 2002-es pénzügyi évre vonatkozó elszámolásának következő adatait;
      Bevételi és kiadási kimutatás a 2003-as és a 2002-es pénzügyi évre

                  (in EUR 1000)

                  2003

                  2002

                  Operating revenue

                  Community subsidies

                  7 125

                  1 478

                  Miscellaneous revenue

                  12

                  0

                  Total (a)

                  7 137

                  1 478

                  Operating expenditure

                  Purchases of goods and services

                  3 228

                  378

                  Staff costs

                  2 112

                  256

                  Depreciation

                  211

                  29

                  Total (b)

                  5 551

                  663

                  Outturn for the financial year (a – b)

                  1 586

                  815

                     Source: Eurojust data.

            2.   tudomásul veszi az Eurojust előrehaladását az új költségvetési rendelet elfogadásával és előírásainak betartásával kapcsolatos problémák megoldása terén; megállapítja, hogy a tapasztalatok révén sikerült megoldani a költségvetési ügyletek ellenőrzése területén mutatkozó gyengeségeket;
      3.   elvárja, hogy az Eurojust igazgatója 2004-es éves tevékenységi jelentésében további előrelépésről számoljon be a területet illetően;
      4.   tudomásul veszi az igazgató magyarázatát az Eurojustnak az információkérésekkel való bánásmódját illetően;
      5.   elvárja, hogy az Eurojust az állampolgári jogok védelme érdekében szigorúan alkalmazza az adatvédelmi szabályokat;
      6.   sajnálatát fejezi ki, amiért az Eurojust nem rendelkezik esélyegyenlőségi tervvel, és elvárja, hogy egy ilyen terv rövid időn belüli kidolgozása révén hamarosan egyenlő esélyeket biztosító munkáltatóvá válik; elvárja, hogy az Eurojust ne csak a felvételkor érvényesítse az egyenlő elbánás elvét, hanem hosszabb távon is segítse elő a nemek közötti egyenlőséget;
      7.   kéri a holland hatóságokat, mint e nagy presztízzsel bíró intézmény házigazdáit, hogy az egyre növekvő számú független ügynökség megfelelő támogatása kapcsán felmerülő súlyos nehézségek fényében lényegesen növeljék az Ügynökség logisztikai támogatását;
      A Bizottságnak és az ügynökségeknek címzett általános pontok

                  8.

                  felidézi álláspontját, hogy miközben támogatta a Bizottság korlátozott számú modell kialakítására irányuló erőfeszítéseit – legalábbis a jövendő „szabályozási” ügynökségeket illetően – azt a nézetet képviselte, hogy az aktuális és a jövőbeli ügynökségek szerkezete alaposabb vizsgálatot igényel intézményközi szinten; azt is hangsúlyozza, hogy mielőtt a Bizottság meghatározná a szabályozási ügynökségek működésének keretfeltételeit, intézményközi megállapodásnak kell a közös irányvonalakat pontosan meghatároznia; ennek még az ügynökségek harmonizált szerkezeti keretrendszerének kialakítása előtt meg kell történnie;

                  9.

                  tudomásul veszi a Bizottság álláspontját (6) arra vonatkozóan, hogy feladatok végrehajtása céljából hatáskört ruházzanak át a Bizottság alap ügyviteli személyzetén kívüli más szervekre (ide értve az ügynökségeket); azt az álláspontot képviseli, hogy ez nem felel meg a Parlament azon felhívásának, miszerint alaposabb, intézményközi szintű vizsgálatnak kell alávetni a létező ügynökségek szerkezetét; ezért felkéri a Bizottságot, hogy adjon felvilágosítást ebben a témában, illetve a jövendő átfogó intézményközi, a pénzügyi terven belül vagy azzal párhuzamosan kialakítandó új rendszerre vonatkozó megállapodással kapcsolatban (7);

                  10.

                  felkéri a Bizottságot, szervezze meg és hajtsa végre az egyes ügynökségekről készített értékelések középtávú, azaz a szokásos hároméves ciklusú keresztmetszeti elemzését, azzal a céllal, hogy

                              a)

                              következtetéseket vonjon le az ügynökségi tevékenységeknek az EU politikáival való koherenciáját illetően általában, és az ügynökségek, illetve a bizottság részlegeinek jelenlegi és kifejlesztendő együttműködését és ezek átfedésének elkerülését illetően;

                              b)

                              értékelést készítsen az ügynökségek saját tevékenységi területén végzett munkája eredményének szélesebb európai hozzáadott értékéről, és az ügynökségmodellek helytállóságáról, teljesítményéről és hatékonyságáról az EU-politikák végrehajtása vagy az azokhoz való hozzájárulása tekintetében;

                              c)

                              meghatározza és fokozza az ügynökségek tevékenységének hatását az EU és állampolgárai közötti távolság csökkentése és az EU hozzáférhetőségének és láthatóságának fokozása tekintetében;

                  11.

                  elvárja, hogy egy ilyen átfogó jelentés elérhetővé váljon 2005 végére, hogy le legyen fedve az új költségvetési rendelet bevezetésétől számított hároméves időszak és a megszületendő ügynökségi rendszer új keretrendszere;

                  12.

                  felkéri az ügynökségeket, hogy aktívan vegyenek részt ebben a folyamatban, és működjenek együtt a Bizottsággal, nyújtsanak megfelelő tájékoztatást a működésüket, szerepüket, megbízásukat és szükségleteiket érintő lényeges kérdésekről, illetve bármely olyan más tényezőről, amely segítheti a mentesítési eljárás továbbfejlesztését, illetve hozzájárulhat az ilyen eljárás sikeréhez; felkéri az ügynökségeket, hogy ezeket az információkat az illetékes bizottságok részére is továbbítsák;

                  13.

                  felhívja a Bizottságot, hogy a fentiekkel párhuzamosan, legkésőbb 2005 végéig terjessze elő javaslatait a létező ügynökségek alapító okmányainak módosításait illetően, melyek célja többek között az lenne, hogy optimálissá váljon a Bizottság és az ügynökségek kapcsolata, ezért a javaslatoknak a következő célkitűzéseket kell szem előtt tartaniuk:

                              a)

                              a Bizottság és az ügynökségek közötti kommunikáció fokozása;

                              b)

                              együttműködés kialakítása vagy kiterjesztése a fedezni kívánt szükségletek és a célkitűzések meghatározása, az elérendő eredmények és az elérésükhöz szükséges stratégia, illetve az ellenőrzési és értékelési szabályok kidolgozása területén;

                              c)

                              kiegészítő tevékenységek fokozása, a szükséges források jobb szervezése és hatékony felosztása eredmények elérése érdekében, és kommunikációs stratégia kidolgozása ezen eredmények terjesztése céljából;

                  14.

                  hangsúlyozza, hogy egy új ügynökség létrehozására vonatkozó javaslatról szóló bármely döntés meghozatala előtt a Bizottságnak alaposan értékelnie kell az adott ügynökség funkciójának szükségességét és hozzáadott értékét, figyelembe véve a fennálló struktúrákat, a szubszidiaritás elvét, a költségvetési megszorításokat és az eljárások egyszerűsítését;

                  15.

                  elvárja, hogy a Bizottság sürgősen nyújtsa be az ügynökségek személyzeti politikájára vonatkozó iránymutatásokat, melyeket a Parlament kért a Bizottságtól a 2005-ös költségvetési eljárás befejezése előtti benyújtásra;

            Az ügynökségeknek címzett általános pontok

                  16.

                  elvárja, hogy a 2343/2002/EK, Euratom rendelet 72. cikke (5) bekezdésének megfelelően mostantól valamennyi ügynökségtől megkapja a belső ellenőr által végrehajtott ellenőrzések eredményeit tartalmazó jelentést, az elkészített ajánlásokat és az ezek nyomán hozott intézkedéseket;

                  17.

                  felkéri az ügynökségeket, tegyenek további erőfeszítéseket a más köztisztviselőkre alkalmazandó személyzeti szabályzat saját személyzetükre történő megfelelő alkalmazása érdekében (toborzási eljárások és az ezzel kapcsolatban hozott döntések, személyes akták, díjazás és egyéb jogosultságok kiszámítása, előmeneteli politika, szabad állások százaléka, kvóták a nemi egyenjogúság figyelembevételére stb.);

                  18.

                  megállapítja, hogy általában véve, az ügynökségek személyzeti összetételét tekintve egyenlőtlenség tapasztalható a férfi és női alkalmazottak százalékos arányában; fájlalja, hogy a személyzet nagyjából egyharmadát kitevő férfiak túlsúlyban vannak a magasabb fokozatú beosztásokban, míg a nők általában az alacsonyabb fokozatú beosztásokban képviseltetik magukat nagyobb arányban; elvárja, hogy az ügynökségek azonnali és hatékony intézkedéseket hozzanak a helyzet javítása érdekében;

                  19.

                  felhívja az ügynökségeket, hogy személyzeti politikájukban biztosítsák a foglalkoztatáshoz, szakképzéshez, előmenetelhez és munkakörülményekhez való hozzáférés terén a nők és férfiak közötti egyenlő bánásmód elvének alkalmazására vonatkozó 76/207/EGK tanácsi irányelvet módosító, 2002. szeptember 23-i 2002/73/EK európai parlamenti és tanácsi irányelv (8) összes vonatkozó előírásainak alkalmazását;

                  20.

                  elvárja, hogy az ügynökségek a Számvevőszék vonatkozó észrevételeire adott válaszként teljes mértékben betartsák a költségvetési rendeletben lefektetett költségvetési alapelveket, különösen az egységesség és a teljesség elvét; felhívja azon ügynökségeket, amelyek még nem teljesítették a költségvetési rendeletben meghatározott számviteli követelményeket, hogy tegyék meg a szükséges lépéseket és erősítsék meg még jobban eljárásaikat a belső irányítás és ellenőrzés tekintetében felelősségre vonhatóság, az átláthatóság és az európai hozzáadott érték növelése céljából;

                  21.

                  bátorítja az ügynökségeket, különösen azokat, amelyek más ügynökségekkel közös tevékenységet vagy feladatot teljesítenek, hogy erősítsék meg együttműködésüket, így nyitva új lehetőségeket a fejlődő együttműködések számára; felkéri az ügynökségeket, hogy szükség esetén külön megállapodások (közös nyilatkozatok, szándéknyilatkozatok, kiegészítő jellemzőket felmutató közös tervekről és tevékenységekről vagy programokról szóló határozatok) keretében öntsék hivatalos formába együttműködésüket, hogy elkerüljék a feladatok ismétlődését, hogy minden ügynökség eredménye világosan azonosítható legyen és hogy a közös erőfeszítések eredménye révén maximalizálható legyen a hozzáadott érték és munkájuk hatása; elvárja, hogy ezzel kapcsolatban rendszeres tájékoztatást kapjon;

                  22.

                  felhívja az ügynökségeket, hogy fordítsanak különös figyelmet az odaítélési eljárásokra és a szerződések kezelésére; felkéri az ügynökségeket, hogy tegyenek meg minden szükséges intézkedést igazgatási struktúráikat illetően belső ellenőrzési eljárásaik, csatornáik és irányításuk megerősítése céljából; azt az álláspontot képviseli, hogy szükség és megvalósíthatóság esetén ilyen intézkedés lehet például a kockázatelemzés alapján tanácsadási feladattal megbízott speciális egységek felállítása a szerződés-odaítélési eljárások előkészítésének legjobb módjáról, annak érdekében, hogy igény szerint biztosítva legyen a felügyelet és az ellenőrzés végrehajtása; ezzel az üggyel kapcsolatban felhívja a Bizottságot és a Számvevőszéket, hogy erősítse meg együttműködését az ügynökségekkel;

                  23.

                  tudomásul veszi a néhány, különösen az „újonnan létrehozott” ügynökségek igazgatói által említett, a költségvetési rendeletben lefektetett, az ügynökségekre nézve kötelező jelentéskészítési dátumoknak és határidőknek való megfeleléssel kapcsolatban felmerülő nehézségeket; felhívja az ügynökségek igazgatóit, hogy a költségvetési rendelet közelgő, 2005. évi felülvizsgálatát szem előtt tartva, tájékoztassák a költségvetési és a költségvetési ellenőrző bizottságot az addig felmerült problémákról, hogy a felülvizsgálat keretében ezeket is figyelembe lehessen venni; elvárja, hogy az igazgatók külön javaslatokat tegyenek a működési követelményeiknek leginkább megfelelő határidőkre a költségvetési rendeletben az ügynökségek számára meghatározott jelentéstételi kötelezettségek szem előtt tartása mellett;

                  24.

                  tudomásul veszi az ügynökségek igazgatóinak pozitív válaszát a Parlament mentesítés-előkészítésért felelős bizottságának felhívására, miszerint pontosabb kommunikációs rendszert kell kiépíteni, különösen az ügynökségek jelentéskészítési kötelezettségeivel kapcsolatos dokumentumoknak az adott bizottság részére történő átadása tekintetében; álláspontja szerint az ilyen jellegű kommunikáció jobb szervezése megerősíti a Parlament ügynökségekkel való együttműködését és fokozza a demokratikus ellenőrzést;

                  25.

                  felkéri az ügynökségek igazgatóit, hogy a jövőben a pénzügyi és igazgatási adatokkal együtt bemutatott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

                  26.

                  felkéri az ügynökségeket, hogy fejlesszenek ki átfogó kommunikációs stratégiát munkájuk eredményeinek nyilvánosság elé tárására a megfelelő formában (azon túlmenően, hogy ezeket az eredményeket ismertetik az intézményekkel, a tagállamok illetékes szolgálataival, szakemberekkel, partnerekkel vagy meghatározott kedvezményezettekkel); felhívja az ügynökségeket, hogy egy ilyen stratégia kidolgozásának szem előtt tartása mellett fokozzák együttműködésüket és az e cél megvalósítását célzó bevált gyakorlatokat illető információcseréjüket; elvárja, hogy illetékes bizottságait az ügynökségek még a következő mentesítési eljárás előtt annak rendje és módja szerint értesítsék a stratégia kidolgozásának előrehaladásáról, a tevékenységük hatékony és időben történő ellenőrzésének biztosítása érdekében;

            A Számvevőszéknek és az ügynökségeknek címzett általános pontok

                  27.

                  üdvözli a Számvevőszék azon kezdeményezését, hogy táblázattal egészíti ki az ügynökségekről szóló külön jelentéseit, amelyben összefoglalja az adott ügynökség hatáskörét, irányítását, rendelkezésre álló forrásait és eredményeit vagy teljesítményét; azt az álláspontot képviseli, hogy ezzel fokozható ezen közösségi szervek munkájának érthetősége és átláthatósága, miközben szükség esetén hasznos összehasonlítási alapot biztosít a Parlament által felvetett harmonizált ügynökségi keretrendszer felállításához;

                  28.

                  felkéri a Számvevőszéket és az ügynökségeket, hogy erősítsék meg együttműködésüket az eljárások és a technikai eszközök területén a hatékony és eredményes költségvetési és pénzügyi irányítás elősegítése érdekében, olyan módszer kidolgozásának szem előtt tartásával, mely már az eljárás kezdetétől előkészíti a terepet a pozitív költségvetési mentesítéshez; elvárja, hogy rendszeresen tájékoztassák az előrehaladásról és a bevált gyakorlatok bevezetésének állapotáról;

                  29.

                  felhívja a Számvevőszéket és az ügynökségeket, hogy még a Számvevőszék mentesítésről szóló végleges jelentésének összeállítása előtt erősítsék meg a kontradiktórius eljárás átláthatóságát az ellentmondások és a kétértelműségek elkerülése végett, mivel azok az egész eljárás hitelességét veszélyeztethetik; e tekintetben felkéri a Számvevőszéket és a Bizottságot, hogy tegyenek javaslatot a megvalósított fejlesztésekkel és/vagy a felmerült problémákkal kapcsolatos információk frissítésének megvalósítására, a Számvevőszék előkészítő jelentésének első tárgyalásától kezdve egészen a mentesítés megadásáról vagy elutasításáról szóló határozat megszületéséig, hogy ezáltal a lehető legpontosabb kép alakuljon ki az ügynökségek állapotáról.

         (1)  HL C 324., 2004.12.30., 61. o.

         (2)  HL L 248., 2002.9.16., 1. o.

         (3)  HL L 245., 2003.9.29., 44. o.

         (4)  HL L 357., 2002.12.31., 72. o.

         (5)  HL L 330., 2004.11.4., 40. o.

         (6)  A Bizottságnak a Tanácshoz és az Európai Parlamenthez címzett „Közös jövőnk építése, a kibővített Európai Unió politikai kihívásai és költségvetési eszközei (2007–2013)”, című közleménye (COM(2004) 0101, 38. o.) 1. mellékletében lefektetettek szerint.

         (7)  Lásd a 2002. évi mentesítés bizottsági ellenőrző jelentésének mellékletét (COM(2004) 0648, 108. o.).

         (8)  HL L 269., 2002.10.5., 15. o.


title: A Tanács 2005/784/KKBP határozata (2005. november 7.) az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulása tekintetében a 1999/730/KKBP határozat meghosszabbításáról és módosításáról

text:
               11.11.2005

               HU

               Az Európai Unió Hivatalos Lapja

               L 295/53

      A TANÁCS 2005/784/KKBP HATÁROZATA

   (2005. november 7.)
   az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulása tekintetében a 1999/730/KKBP határozat meghosszabbításáról és módosításáról
   AZ EURÓPAI UNIÓ TANÁCSA,
   tekintettel az Európai Uniónak a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulásáról szóló, 2002. július 12-i 2002/589/KKBP tanácsi együttes fellépésre (1) és különösen annak 6. cikkére, összefüggésben az Európai Unióról szóló szerződés 23. cikke (2) bekezdésére,
   mivel:

               (1)

               A Tanács 1999. november 15-én elfogadta az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulásáról szóló 1999/730/KKBP határozatot (2).

               (2)

               Az 1999/730/KKBP határozatot legutóbb a 2004/792/KKBP határozat hosszabbította meg és módosította.

               (3)

               Egyes végső célkitűzések 2005. november 15-ig, az 1999/730/KKBP határozat lejáratának időpontjáig nem teljesültek, míg más célkitűzéseket ezen időpontot követően egységesíteni kell. A szóban forgó projekt több évre szól.

               (4)

               Az 1999/730/KKBP határozatot ennek megfelelően meg kell hosszabbítani és módosítani kell,

         A KÖVETKEZŐKÉPPEN HATÁROZOTT:
   1. cikk
   Az 1999/730/KKBP határozat a következőképpen módosul:

               a)

               a 3. cikk (1) bekezdésében az „1 375 565 EUR” pénzügyi referenciaösszeg helyébe a „600 000 EUR” lép;

               b)

               a 4. cikk második albekezdésében a „2005. november 15.” helyébe „2006. november 15.” lép;

               c)

               az 5. cikket el kell hagyni;

               d)

               a melléklet helyébe ezen határozat mellékletében szereplő szöveg lép.

         2. cikk
   Ez a határozat 2005. november 16-án lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 7-én.

            a Tanács részéről

            az elnök

         J. STRAW

      (1)  HL L 191., 2002.7.19., 1. o.

      (2)  HL L 294., 1999.11.16., 5. o. A legutóbb a 2004/901/KKBP határozattal (HL L 379., 2004.12.24., 111. o.) módosított határozat.

      MELLÉKLET

            „MELLÉKLET
            A PROJEKTVEZETŐ MEGBÍZATÁSA (2006)

                        1.

                        a projektvezető a kambodzsai fegyveres erőkkel együttműködve folytatja a munkát a nyilvántartások vezetésével, a fegyverkészletek igazgatásával és biztonságával, valamint az e területet érintő politikák, irányvonalak és gyakorlat kidolgozásával kapcsolatban. E célból a projektvezető az 1. katonai körzetben (Stung Treng), a 2. katonai körzetben (Kampong Cham), a 3. katonai körzetben (Kampong Speu), a 4. katonai körzetben (Siem Reap), az 5. katonai körzetben (Battambang), a különleges katonai körzetben (Phnom Penh) és a Királyi Csendőrségben korábban végrehajtott projektek felügyeletét látja el. A Honvédelmi Minisztériummal szoros együttműködésben egy újabb, a légierő és a haditengerészet fegyvereinek biztonságos tárolásáról és nyilvántartásáról szóló projektet határoz meg és hajt végre. Ez magában foglalja közép- és rövid távú tároló létesítmények építését, az érintett személyi állomány továbbképzését minden szinten, valamint minden fegyvernek a Nemzetvédelmi Minisztérium központosított számítógépes adatbázisában való nyilvántartásba vételét. A végrehajtott projektnek magában kell foglalnia a szakértők támogatásával azon kormányprogram számára nyújtott segítséget, amely a feleslegessé vált katonai fegyverek, illetve adott esetben begyűjtött fegyverek, valamint a hadseregnek, a rendőrségnek és a biztonsági erőknek még mindig birtokában levő, feleslegessé vált fegyverek megsemmisítésére szánt közünnepségeket öleli fel.

                        2.

                        A projektvezető igény esetén továbbra is tanácsadást – és ha lehetséges, segítséget – nyújt a kormánynak, a nemzetközi szervezeteknek és a helyi nem kormányzati szervezeteknek a fegyverbiztonsággal és az EU ASAC jelenlegi és korábbi tevékenységeivel kapcsolatos kérdésekben.

                        3.

                        A projektvezető gondoskodik arról, hogy megfelelő eljárásokat hozzanak létre a tevékenységek hatékony nyomon követésére és értékelésére. E célból megpróbál teljes együttműködést biztosítani a kambodzsai kormány, valamint a rendőri és biztonsági erők között.

                        4.

                        A légierő és a hadi tengerészet fegyvereinek biztonságos tárolására és nyilvántartásba vételére irányuló projekt befejezését követően a projektvezető végrehajtja a projektvezető 2005. évi, a fegyverkészletek nyilvántartásának, kezelésének és biztonságának egységesítésére, valamint a projekt lezárására és felszámolására vonatkozó feladatmeghatározása szerint elkészített terveket.”


title: A Politikai és Biztonsági Bizottság EUPOL AFGHANISTAN/1/2008 határozata ( 2008. október 3. ) az Európai Unió afganisztáni rendfenntartó missziója (EUPOL AFGHANISTAN) misszióvezetőjének kinevezéséről

text:
               29.10.2008

               HU

               Az Európai Unió Hivatalos Lapja

               L 285/20

      A POLITIKAI ÉS BIZTONSÁGI BIZOTTSÁG EUPOL AFGHANISTAN/1/2008 HATÁROZATA

   (2008. október 3.)
   az Európai Unió afganisztáni rendfenntartó missziója (EUPOL AFGHANISTAN) misszióvezetőjének kinevezéséről
   (2008/821/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik albekezdésére,
   tekintettel az Európai Unió afganisztáni rendfenntartó missziójának (EUPOL AFGHANISTAN) felállításáról szóló, 2007. május 30-i 2007/369/KKBP tanácsi együttes fellépésre (1) és különösen annak 10. cikke (1) bekezdésére,
   mivel:

               (1)

               A 2007/369/KKBP együttes fellépés 10. cikke (1) bekezdésének értelmében a Tanács felhatalmazta a Politikai és Biztonsági Bizottságot (PBB) a Szerződés 25. cikkének megfelelően, hogy az EUPOL AFGHANISTAN politikai ellenőrzése és stratégiai irányítása céljából meghozza a megfelelő határozatokat, többek között a misszióvezető kinevezésére vonatkozó határozatot.

               (2)

               A jelenlegi misszióvezető 2008. augusztus 14-i levelében értesítette a Bizottságot a szerződésének 2008. szeptember 30-áv al történő megszüntetésére vonatkozó döntéséről.

               (3)

               A főtitkár/főképviselő azt javasolta, hogy Kai VITTRUP-ot nevezzék ki az EUPOL AFGHANISTAN misszióvezetőjévé,

         A KÖVETKEZŐKÉPPEN HATÁROZOTT:
   1. cikk
   A Politikai és Biztonsági Bizottság az Európai Unió afganisztáni rendfenntartó missziója (EUPOL AFGHANISTAN) misszióvezetőjévé Kai VITTRUP-ot nevezi ki 2008. október 16-tól.
   2. cikk
   Ez a határozat az elfogadásának napján lép hatályba.

      Kelt Brüsszelben, 2008. október 3-án.

            a Politikai és Biztonsági Bizottság részéről

            az elnök

         C. ROGER

      (1)  HL L 139., 2007.5.31., 33. o.


title: Az Európai Parlament (EU) 2017/1602 határozata (2017. április 27.) az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament

text:
               29.9.2017

               HU

               Az Európai Unió Hivatalos Lapja

               L 252/1

         AZ EURÓPAI PARLAMENT (EU) 2017/1602 HATÁROZATA
   (2017. április 27.)
   az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, I. szakasz – Európai Parlament
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0270/2016) (2),

               —

               tekintettel a 2015. évi költségvetési és pénzgazdálkodási jelentésre (I. szakasz – Európai Parlament) (3),

               —

               tekintettel a belső ellenőr 2015-ös pénzügyi évről szóló éves jelentésére,

               —

               tekintettel a Számvevőszéknek a 2015-ös pénzügyi év költségvetésének végrehajtásáról szóló éves jelentésére, az intézmények válaszaival együtt (4),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (5),

               —

               tekintettel az Európai Unió működéséről szóló szerződés 314. cikkének (10) bekezdésére és 318. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel az Európai Parlament költségvetésének végrehajtásáról szóló belső szabályzatról szóló, 2014. június 16-i elnökségi határozatra (7) és különösen annak 22. cikkére,

               —

               tekintettel eljárási szabályzata 94. cikkére, 98. cikkének (3) bekezdésére, valamint IV. mellékletére,

               —

               tekintettel a Költségvetési Ellenőrző Bizottság jelentésére (A8-0153/2017),

               A.

               mivel az elnök 2016. július 4-én elfogadta a Parlament 2015-ös pénzügyi évre vonatkozó elszámolását;

               B.

               mivel a főtitkár mint felhatalmazás útján engedélyezésre jogosult főtisztviselő 2016. június 24-én megalapozott bizonyossággal igazolta, hogy a Parlament költségvetéséhez rendelt forrásokat az eredetileg tervezett célra, a hatékony és eredményes pénzgazdálkodás elveivel összhangban használták fel, és hogy az életbe léptetett ellenőrzési eljárások megfelelő garanciát nyújtanak az alapul szolgáló ügyletek jogszerűségével és szabályszerűségével kapcsolatban;

               C.

               mivel a Számvevőszék a 2015-ös igazgatási és egyéb kiadásokra vonatkozó külön értékelésében kijelentette, hogy nem állapított meg súlyos hiányosságokat a vizsgálata tárgyát képező, az intézmények és szervek 966/2012/EU, Euratom rendeletben előírt éves tevékenységi jelentései és a belső ellenőrzési rendszerei tekintetében;

               D.

               mivel a 966/2012/EU, Euratom rendelet 166. cikkének (1) bekezdése szerint minden uniós intézmény köteles megtenni a megfelelő lépéseket annak érdekében, hogy eleget tegyen a Parlament mentesítő határozatához kapcsolódó észrevételeknek;

               1.

               mentesítést ad elnöke számára az Európai Parlament 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 354., 2016.9.27., 1. o.

      (4)  HL C 375., 2016.10.13., 1. o.

      (5)  HL C 375., 2016.10.13., 10. o.

      (6)  HL L 298., 2012.10.26., 1. o.

      (7)  PE 422.541/Bur.


title: Az Európai Parlament Elnökségének határozata ( 2013. július 1. ), amely módosítja az európai parlamenti képviselők statútumának alkalmazási szabályait

text:
               5.7.2013

               HU

               Az Európai Unió Hivatalos Lapja

               C 194/6

         AZ EURÓPAI PARLAMENT ELNÖKSÉGÉNEK HATÁROZATA
   (2013. július 1.),
   amely módosítja az európai parlamenti képviselők statútumának alkalmazási szabályait
   2013/C 194/02
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel a Horvát Köztársaság Európai Unióhoz történő csatlakozásáról szóló szerződésre,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 8. és 23. cikkére,
   mivel:

               (1)

               a Horvát Köztársaság Európai Unióhoz történő csatlakozásáról szóló szerződés szerint Horvátország 2013. július 1-jétől az Európai Unió tagállama lesz, e dátumtól kezdve az Európai Parlamentnek horvát képviselői is lesznek. Ezért az Európai Parlamentbe kerülő új horvát képviselőkre tekintettel módosítani kell az európai parlamenti képviselők statútumának alkalmazási szabályai (2) („alkalmazási szabályok”) 23. cikke (1) bekezdésének a megválasztás szerinti tagállamban tett utazások költségeire vonatkozó b) pontját.

               (2)

               A megválasztás szerinti tagállamban gépkocsival tett utazásokat jelenleg az érintett tagállam nagyságának függvényében meghatározott évi kilométerszám korlátozza. Mivel Horvátország területe 56 542 km2, az Európai Parlament horvát képviselői személyenként évi 8 000 km megtételére jogosultak.

         ELFOGADTA EZT A HATÁROZATOT:
   1. cikk
   Az alkalmazási szabályok 23. cikke (1) bekezdésének b) pontjában a harmadik franciabekezdés a következőképpen módosul:

               „—

               a 8 000 km-t a Belgiumban, Cipruson, Dániában, Észtországban, Horvátországban, Lettországban, Litvániában, Luxemburgban, Máltán, Hollandiában vagy Szlovéniában megválasztott képviselők esetében.”

         2. cikk
   1.   Ez a rendelet az Európai Unió Hivatalos Lapjában való kihirdetését követő napon lép hatályba.
   2.   Ezt a határozatot 2013. július 1-jétől kell alkalmazni.

      (1)  Az Európai Parlament 2005. szeptember 28-i, 2005/684/EK, Euratom határozata az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének 2008. május 19-i és július 9-i határozata az európai parlamenti képviselők statútumának alkalmazási szabályairól (HL C 159., 2009.7.13., 1. o.).


title: A Tanács határozata ( 2009. május 25. ) a munkavállalók szabad mozgásával foglalkozó tanácsadó bizottság máltai tagjainak és egy máltai póttagjának kinevezéséről

text:
               3.6.2009

               HU

               Az Európai Unió Hivatalos Lapja

               C 123/11

      A TANÁCS HATÁROZATA

   (2009. május 25.)
   a munkavállalók szabad mozgásával foglalkozó tanácsadó bizottság máltai tagjainak és egy máltai póttagjának kinevezéséről
   2009/C 123/05
   AZ EURÓPAI UNIÓ TANÁCSA,
   tekintettel a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendeletre (1), és különösen annak 26. és 27. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2008. szeptember 25-i határozatával (2) kinevezte a munkavállalók szabad mozgásával foglalkozó tanácsadó bizottság tagjait és póttagjait a 2008. szeptember 25-től2010. szeptember 24-ig terjedő időszakra, egyes tagok – köztük a kormányképviselők kategóriájába tartozó máltai tagok és póttagok – kivételével.

               (2)

               A betöltetlen helyekre a máltai kormány benyújtotta jelöléseit,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a munkavállalók szabad mozgásával foglalkozó tanácsadó bizottság tagjainak és póttagjának a következő személyeket nevezi ki a 2010. szeptember 24-ig terjedő időszakra:

      KORMÁNYKÉPVISELŐK

               Ország

               Tagok

               Póttagok

               Málta

               Joseph MIZZI
               Josephine FARRUGIA

               Anthony BUTTIGIEG

      Kelt Brüsszelben, 2009. május 25-én.

            a Tanács részéről

            az elnök

         J. ŠEBESTA

      (1)  HL L 257., 1968.10.18., 2. o.

      (2)  HL C 253., 2008.10.4., 7. o.


title: A Tanács 2010/16/KKBP/IB határozata ( 2009. november 30. ) az Európai Unió és az Amerikai Egyesült Államok között az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról szóló megállapodásnak (SWIFT-megállapodás) az Európai Unió nevében történő aláírásáról

text:
               13.1.2010

               HU

               Az Európai Unió Hivatalos Lapja

               L 8/9

         A TANÁCS 2010/16/KKBP/IB HATÁROZATA
   (2009. november 30.)
   az Európai Unió és az Amerikai Egyesült Államok között az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról szóló megállapodásnak (SWIFT-megállapodás) az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   mivel:

               (1)

               A Tanács 2009. július 27-én úgy határozott, hogy felhatalmazza az elnökséget, hogy – a Bizottság támogatásával – tárgyalásokat kezdjen az Európai Unió és az Amerikai Egyesült Államok közötti, az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról szóló megállapodásról. A tárgyalások sikeresek voltak, és létrejött egy megállapodástervezet (a továbbiakban: a megállapodás).

               (2)

               A megállapodás fontos szerepet játszik annak biztosításában, hogy a nemzetközi pénzügyi fizetési üzenetszolgáltatások kijelölt nyújtói az Egyesült Államok Pénzügyminisztériuma részére rendelkezésre bocsássák az Európai Unió területén tárolt, a terrorizmus megakadályozása, valamint az ellene és a finanszírozása ellen való küzdelem céljára szükséges pénzügyi fizetési üzenetadatokat, a magánélet és a személyes adatok védelmére vonatkozó biztosítékoknak való szigorú megfelelés feltétele mellett.

               (3)

               A megállapodást, annak egy későbbi időpontban történő megkötésére is figyelemmel, alá kell írni.

               (4)

               A megállapodás úgy rendelkezik, hogy ezt 2010. február 1-jétől ideiglenesen alkalmazni kell. A tagállamoknak ezért attól a naptól kezdődően a hatályos nemzeti joggal összhangban végre kell hajtaniuk annak rendelkezéseit. Az erre vonatkozó nyilatkozatot a megállapodás aláírásakor teszik meg,

         A KÖVETKEZŐKÉPPEN HATÁROZOTT:
   1. cikk
   Az Európai Unió és az Amerikai Egyesült Államok közötti, az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról szóló megállapodás aláírását a Tanács az Európai Unió nevében jóváhagyja, figyelemmel annak megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Unió nevében történő aláírására jogosult személy(eke)t, figyelemmel ennek megkötésére.
   3. cikk
   A megállapodás 15. cikkével összhangban a megállapodás rendelkezéseit annak hatálybalépéséig 2010. február 1-jétől a hatályos nemzeti joggal összhangban ideiglenesen alkalmazni kell. A mellékelt ideiglenes alkalmazásra vonatkozó nyilatkozatot az aláíráskor teszik meg.

      Kelt Brüsszelben, 2009. november 30-án.

            a Tanács részéről

            az elnök

         B. ASK

   MELLÉKLET

      Az Európai Unió nevében teendő nyilatkozat az Európai Unió és az Amerikai Egyesült Államok közötti, az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról szóló megállapodás aláírásakor

         „Ezt a megállapodást, az Európai Unió vagy annak tagállamai jogszabályaitól való eltérés, vagy azok módosítása nélkül, a tagállamok meglévő nemzeti joguk keretében, annak hatálybalépéséig jóhiszeműen ideiglenesen alkalmazzák.”

    ---documentbreak---

               13.1.2010

               HU

               Az Európai Unió Hivatalos Lapja

               L 8/9

         FORDÍTÁS
   MEGÁLLAPODÁS
   az Európai Unió és az Amerikai Egyesült Államok között az Európai Unióból származó pénzügyi üzenetadatoknak a terrorizmusfinanszírozás felderítésére irányuló program céljából történő feldolgozásáról és az Amerikai Egyesült Államok részére való átadásáról
   AZ EURÓPAI UNIÓ,
   egyrészről, és
   AZ AMERIKAI EGYESÜLT ÁLLAMOK,
   másrészről,
   (a továbbiakban: a Felek),
   AZZAL A KÍVÁNSÁGGAL, hogy különösen az információk kölcsönös megosztása révén megakadályozzák a terrorizmust és annak finanszírozását és küzdjenek azok ellen, és ily módon védjék demokratikus társadalmaikat és a közös értékeket, jogokat és szabadságokat;
   TÖREKEDVE a felek között a transzatlanti partnerség szellemében folytatott együttműködés erősítésére és ösztönzésére;
   EMLÉKEZTETVE a terrorizmus és annak finanszírozása elleni küzdelemről szóló ENSZ-egyezményekre és az ENSZ Biztonsági Tanácsa által a terrorizmus elleni küzdelem terén elfogadott vonatkozó határozatokra, különösen az ENSZ BT 1373 (2001) sz. határozatára;
   ELISMERVE, hogy az Egyesült Államok Pénzügyminisztériumának a terrorizmus finanszírozásának felderítésére irányuló programja („Terrorist Finance Tracking Programme”, „TFTP”) döntő jelentőségű a terroristák és finanszírozóik azonosítása és elfogása terén, valamint az számos olyan nyomozati adatot eredményezett, melyeket a terrorizmus elleni küzdelem céljából világszerte eljuttattak az illetékes hatóságokhoz, és amelyek különösen értékesek az Európai Unió tagállamai („tagállamok”) számára;
   ELISMERVE a TFTP fontosságát a terrorizmus megakadályozása, valamint az ellene és a finanszírozása ellen való küzdelem terén az Európai Unióban és máshol, valamint az Európai Unió fontos szerepét annak biztosításában, hogy a nemzetközi pénzügyi fizetési üzenetszolgáltatások kijelölt nyújtói rendelkezésre bocsássák az Európai Unió területén tárolt, a terrorizmus megakadályozása, valamint az ellene és a finanszírozása ellen való küzdelem céljára szükséges pénzügyi fizetési üzenetadatokat, a magánélet és a személyes adatok védelmére vonatkozó biztosítékoknak való szigorú megfelelés feltétele mellett;
   SZEM ELŐTT TARTVA az Európai Unióról szóló szerződés 6. cikkének az alapvető jogokról szóló (2) bekezdését, az arányosság és a szükségesség elvét a magánélet és a személyes adatok védelmének tiszteletben tartásához való jogot illetően az emberi jogok és alapvető szabadságok védelméről szóló európai egyezmény 8. cikkének (2) bekezdése, a személyes adatok gépi feldolgozása során az egyének védelméről szóló 108. sz. Európa tanácsi egyezmény, továbbá az Európai Unió alapjogi chartájának 7. és 8. cikke szerint;
   HANGSÚLYOZVA a magánélet és a személyes adatok védelmére vonatkozó közös értékeket az Európai Unióban és az Amerikai Egyesült Államokban (Egyesült Államok), ideértve a Felek által a tisztességes eljáráshoz való jognak, valamint a nem megfelelő kormányzati fellépés esetén a hatékony jogorvoslathoz való jognak tulajdonított jelentőséget;
   ELISMERVE az Egyesült Államok Pénzügyminisztériuma által a TFTP keretében továbbított pénzügyi fizetési üzenetadatok kezelése, felhasználása és terjesztése tekintetében alkalmazott – az Egyesült Államok Pénzügyminisztériumának az Európai Unió Hivatalos Lapjában2007. július 20-án, az Egyesült Államok Szövetségi Közlönyében pedig 2007. október 23-án közzétett tényvázlatában leírt – szigorú ellenőrzéseket és biztosítékokat, amelyek tükrözik az Egyesült Államok és az Európai Unió között a globális terrorizmus elleni küzdelem terén folytatott együttműködést;
   EMLÉKEZTETVE ARRA, hogy – jogai tényleges gyakorlásának garantálása érdekében – hatékony jogorvoslat céljából állampolgárságától függetlenül minden személy panaszt tehet valamely független adatvédelmi hatóságnál, más hasonló hatóságnál, vagy valamely független és pártatlan bíróság előtt;
   SZEM ELŐTT TARTVA, hogy az Egyesült Államok joga szerint megfelelő közigazgatási vagy bírósági jogorvoslati lehetőségek állnak rendelkezésre a személyes adatok nem megfelelő kezelése esetén, többek között a közigazgatási eljárásról szóló 1946-os törvény (5 U.S.C. 701 és köv.), a főfelügyelő 1978-as törvénye (5 U.S.C. App.), a 9/11 bizottság 2007-es törvényének végrehajtására vonatkozó ajánlások (42 U.S.C. 2000ee és köv.), a számítógépes csalásokról és visszaélésekről szóló törvény (18 U.S.C. 1030), és a módosított, információszabadságról szóló törvény (5 U.S.C. 552) értelmében;
   EMLÉKEZTETVE, hogy a jogszabályok alapján az Európai Unióban a pénzügyi intézmények és pénzügyi fizetési üzenetszolgáltatók ügyfeleit tájékoztatják arról, hogy a pénzügyi ügyletek nyilvántartásaiban szereplő személyes adatok bűnüldözési célokból átadhatók az uniós tagállamok vagy harmadik országok hatóságai részére;
   KIJELENTVE, hogy ez a megállapodás nem teremt precedenst az Egyesült Államok és az Európai Unió között, vagy a Felek valamelyike és egy másik állam között a pénzügyi fizetési üzenetadatok vagy egyéb formájú adatok feldolgozásáról és átadásáról, vagy az adatvédelemről a jövőben kötendő egyetlen megállapodás tekintetében sem;
   ELISMERVE, hogy ez a megállapodás nem tér el a tagállamok adatvédelmi hatóságainak azon meglévő hatáskörétől, hogy az egyéneknek személyes adataik feldolgozása tekintetében védelmet biztosítanak; valamint
   KIJELENTVE TOVÁBBÁ, hogy e megállapodás nem sérti a Felek között, vagy az Egyesült Államok és a tagállamok között létrejött egyéb, bűnüldözéssel vagy információmegosztással kapcsolatos megállapodásokat vagy egyezségeket,
   A KÖVETKEZŐKBEN ÁLLAPODTAK MEG:
   1. cikk
   A megállapodás célja
   (1)   E megállapodás célja – a magánélet, a személyes adatok védelme és az e megállapodásban meghatározott egyéb feltételek teljes körű tiszteletben tartásával – annak biztosítása, hogy:

               a)

               az e megállapodás alapján közösen kijelölt nemzetközi pénzügyi fizetési üzenetszolgáltatók által az Európai Unió területén tárolt pénzügyi fizetési üzeneteket és kapcsolódó adatokat az Egyesült Államok Pénzügyminisztériumának kérésére a terrorizmus vagy a terrorizmus finanszírozásának megakadályozása, kivizsgálása, felderítése és/vagy eljárás alá vonása céljából rendelkezésre bocsássák; és

               b)

               a TFTP-n keresztül szerzett vonatkozó információkat a tagállamok bűnüldözéssel, közbiztonsággal és a terrorizmus elleni küzdelemmel foglalkozó hatóságai, az Europol vagy az Eurojust rendelkezésére bocsássák a terrorizmusnak vagy a terrorizmus finanszírozásának megakadályozása, kivizsgálása, felderítése és büntetőeljárás alá vonása céljából.

         (2)   Az Egyesült Államok, az Európai Unió és annak tagállamai saját hatáskörükben meghozzák e megállapodás rendelkezéseinek végrehajtásához és e megállapodás céljának eléréséhez szükséges valamennyi megfelelő intézkedést.
   2. cikk
   Hatály
   A terrorizmus és a terrorizmus finanszírozása által lefedett tevékenységek
   Ez a megállapodás pénzügyi fizetési üzenetek és kapcsolódó adatok beszerzésére és felhasználására vonatkozik az alábbiak megakadályozása, kivizsgálása, felderítése és/vagy büntetőeljárás alá vonása céljából:

               a)

               egy adott személy vagy szervezet által elkövetett olyan cselekmény, amely erőszakkal jár vagy más módon emberi életet veszélyeztet, vagy anyagi kárt okozhat épületekben vagy infrastruktúrában, és amelyet jellegéből és körülményeiből adódóan feltehetően az alábbi céllal követnek el:

                           i.

                           egy adott népesség megfélemlítése vagy nyomás gyakorlása rá;

                           ii.

                           egy adott kormány vagy nemzetközi szervezet megfélemlítése cselekvés kikényszerítése vagy cselekvéstől való visszatartása céljából, vagy e célból nyomás gyakorlása rá; vagy

                           iii.

                           egy adott ország vagy nemzetközi szervezet alapvető politikai, alkotmányos, gazdasági vagy szociális struktúráinak súlyos destabilizálása vagy megsemmisítése;

               b)

               egy adott személy vagy szervezet által segítség, finanszírozás, pénzügyi, anyagi vagy technológiai támogatás, vagy pénzügyi vagy egyéb szolgáltatások nyújtása az a) pontban említett cselekményekhez vagy azok támogatásaként; vagy

               c)

               az a) vagy b) pontban említett cselekmények segítése, előkészítése vagy azok elkövetésének megkísérlése egy adott személy vagy szervezet által.

         3. cikk
   A kijelölt szolgáltató általi adatszolgáltatás biztosítása
   Az Európai Unió e megállapodással összhangban biztosítja, hogy a Felek által e megállapodás szerint együttesen pénzügyi fizetési üzenetszolgáltatóként kijelölt szervezetek („kijelölt szolgáltatók”) az Egyesült Államok Pénzügyminisztériumának kérésére pénzügyi fizetési üzeneteket és kapcsolódó adatokat bocsássanak annak rendelkezésére a terrorizmusnak vagy a terrorizmus finanszírozásának megakadályozása, kivizsgálása, felderítése vagy büntetőeljárás alá vonása céljából („rendelkezésre bocsátott adatok”).
   4. cikk
   Az Egyesült Államok részéről a kijelölt szolgáltatótól származó adatok megszerzésére irányuló kérelmek
   (1)   Az Európai Unió és az Amerikai Egyesült Államok között 2003. június 25-én aláírt, a kölcsönös jogsegélyről szóló megállapodás 8. cikke, valamint az Egyesült Államok és a kijelölt szolgáltató letelepedésének helye vagy az adattárolás szerinti tagállamok közötti vonatkozó kölcsönös kétoldalú jogsegélynyújtási eszközök alapján az Egyesült Államok Pénzügyminisztériuma megkeresést tesz a 2. cikkben említett, egy adott megvalósult cselekmény folyamatban lévő kivizsgálása alapján, vagy amennyiben – előzetes információk vagy bizonyítékok alapján – okkal feltételezhető, hogy az adott cselekmény megvalósulhat. E célból az Egyesült Államok Pénzügyminisztériuma olyan közigazgatási hatóságnak tekintendő, amely számára segítséget kell nyújtani.
   (2)   A megkeresés a lehető legpontosabban megjelöli a kijelölt szolgáltató által az Európai Unió területén tárolt, a fenti célokból szükséges adatokat. Az adatok tartalmazhatnak az ügylet megbízójára és/vagy jogosultjára vonatkozó azonosító információkat, többek között nevet, bankszámlaszámot, címet, nemzeti azonosító számot és egyéb, a pénzügyi üzenettel kapcsolatos személyes adatokat.
   A megkeresésben meg kell indokolni az adatkérés szükségességét, és azt a lehető legpontosabban kell megfogalmazni annak érdekében, hogy a kért adatok mennyisége a lehető legkisebb legyen, kellően figyelembe véve a földrajzi, fenyegetési és veszélyeztetettségi elemzéseket.
   (3)   A megkeresést az Egyesült Államok Igazságügyi Minisztériuma továbbítja azon tagállam központi hatósága részére, amelyben a kijelölt szolgáltató letelepedésének helye található, vagy amelyben a kijelölt szolgáltató a kért adatokat tárolja.
   (4)   Az Egyesült Államok ezzel egy időben továbbítja a megkeresés egy példányát a többi tagállam központi hatóságának. Az Egyesült Államok ezzel egy időben továbbítja a megkeresés egy példányát e tagállamok Eurojust nemzeti tagjainak.
   (5)   A (2) bekezdés szerinti indokolással ellátott megkeresés kézhezvételekor a megkeresett tagállam központi hatósága ellenőrzi, hogy a megkeresés megfelel-e e megállapodásnak és a kölcsönös jogsegélyről szóló kétoldalú megállapodás alkalmazandó előírásainak. Azt követően, hogy a központi hatóság ezt ellenőrizte, a megkeresést a megkeresett tagállam joga alapján való teljesítésének céljából továbbítani kell az illetékes hatóságnak.
   Amennyiben a megkeresést továbbították azon tagállam központi hatóságának, amelyben a kijelölt szolgáltató letelepedésének helye található, az a tagállam, amelyben az adatokat tárolják, segítséget nyújt a megkeresés teljesítéséhez.
   A kért intézkedést késedelem nélkül kell megtenni.
   (6)   Amennyiben a kijelölt szolgáltató technikai okok miatt nem képes beazonosítani és biztosítani a megkeresésnek megfelelően meghatározott adatokat, valamennyi lehetséges vonatkozó adatot együttesen továbbít a megkeresett tagállam illetékes hatóságának, az 5. cikk (2) bekezdésére is figyelemmel.
   (7)   Az adatokat továbbítani kell a megkeresett tagállam és az Egyesült Államok kijelölt hatóságai között.
   (8)   Az Európai Unió biztosítja, hogy a kijelölt szolgáltatók részletes naplót vezessenek az e megállapodás céljából a megkeresett tagállam illetékes hatósága részére továbbított valamennyi adatról.
   (9)   Az e rendelkezés alapján jogszerűen továbbított adatokra – ezen megállapodás 5. cikkének teljes körű tiszteletben tartása mellett – a 2. cikkben említett típusú cselekményekre irányuló vizsgálatok céljából rá lehet keresni.
   5. cikk
   A rendelkezésre bocsátott adatok kezelésére alkalmazandó biztosítékok
   (1)   Az Egyesült Államok Pénzügyminisztériuma biztosítja, hogy a rendelkezésre bocsátott adatokat e megállapodás rendelkezéseinek megfelelően dolgozzák fel.
   (2)   A TFTP nem terjed és nem is terjedhet ki adatbányászatra vagy egyéb típusú algoritmusos vagy automatizált profilkészítésre vagy számítógépes szűrésre. Az Egyesült Államok Pénzügyminisztériuma biztosítja a személyes adatoknak az alábbi biztosítékok révén, megkülönböztetés – mindenekelőtt állampolgárságon vagy lakóhely szerinti országon alapuló megkülönböztetés – nélkül történő védelmét:

               a)

               a rendelkezésre bocsátott adatok kizárólag a terrorizmusnak vagy a terrorizmus finanszírozásának megakadályozása, kivizsgálása, felderítése vagy büntetőeljárás alá vonása céljából dolgozhatók fel;

               b)

               a rendelkezésre bocsátott adatokkal végzett valamennyi lekeresésnek olyan ismert információkon vagy bizonyítékokon kell alapulnia, amelyekből következően megalapozottan feltételezhető, hogy a lekeresés alanya terrorizmussal vagy a terrorizmus finanszírozásával hozható összefüggésbe;

               c)

               a rendelkezésre bocsátott adatokra irányuló minden egyes TFTP-lekeresést pontosan meg kell határozni, úgy, hogy abból világossá váljon, a terrorizmussal vagy a terrorizmus finanszírozásával való összefüggés, továbbá minden egyes lekeresést naplózni kell, beleértve a terrorizmussal vagy a terrorizmus finanszírozásával való összefüggést, amely a lekeresés megindítását szükségessé tette;

               d)

               a rendelkezésre bocsátott adatokat az azokhoz való jogosulatlan hozzáférés megakadályozása céljából fejlett rendszerekkel és fizikai behatolás elleni védelemmel védett biztonságos fizikai környezetben, egyéb adatoktól elkülönítve kell tárolni;

               e)

               a rendelkezésre bocsátott adatokhoz való hozzáférést a terrorizmussal vagy a terrorizmus finanszírozásával kapcsolatos vizsgálatot folytató elemzőkre és a TFTP technikai támogatásában, kezelésében és felügyeletében érintett személyekre kell korlátozni;

               f)

               a rendelkezésre bocsátott adatokról – a vészhelyzet esetére készített másolat kivételével – tilos másolatot készíteni;

               g)

               a rendelkezésre bocsátott adatok semmilyen módon nem módosíthatók, változtathatók meg vagy egészíthetők ki, és nem rendelhetők más adatbázisokhoz;

               h)

               kizárólag az e megállapodás értelmében a TFTP útján szerzett, terroristákra vonatkozó nyomozati adatok oszthatók meg az Egyesült Államok, az Európai Unió vagy harmadik államok bűnüldözéssel, közbiztonsággal vagy a terrorizmus elleni küzdelemmel foglalkozó hatóságaival a terrorizmusnak vagy a terrorizmus finanszírozásának megakadályozása, kivizsgálása, felderítése vagy büntetőeljárás alá vonása céljából;

               i)

               az USA Pénzügyminisztériuma vállalja, hogy e megállapodás lejárta előtt azonosítása céljából felülvizsgál minden olyan, le nem hívott adatot, amelyekre a terrorizmus vagy annak finanszírozása elleni küzdelem céljából már nincs szükség. Ilyen adatok azonosítása esetén az azok törlésére vonatkozó eljárást az adatok azonosításának időpontját követő két (2) hónapon belül meg kell indítani, és a lehető legkorábban, de legkésőbb nyolc (8) hónappal az azonosítást követően be kell fejezni, kivéve, ha különleges technológiai körülmények állnak fenn;

               j)

               amennyiben világossá válik, hogy olyan pénzügyi fizetési üzenetadatokat továbbítottak, amelyek a megkeresésben nem szerepeltek, az USA Pénzügyminisztériuma haladéktalanul és véglegesen törli az ilyen adatokat, és tájékoztatja arról az érintett kijelölt szolgáltatót és a megkeresett tagállam központi hatóságát;

               k)

               az i) pontra is figyelemmel, valamennyi 2007. július 20-a előtt kézhez kapott és le nem hívott adatot legkésőbb öt (5) évvel ezen időpontot követően törölni kell;

               l)

               az i) pontra is figyelemmel, a 2007. július 20-án vagy azt követően kézhez kapott és le nem hívott valamennyi adatot legkésőbb öt (5) évvel a kézhezvétel időpontját követően törölni kell; valamint

               m)

               a rendelkezésre bocsátott adatokból származtatott információk, beleértve a h) pont alapján megosztott információkat, az adott kormányzati hatóság vizsgálati irataira vonatkozó, a hatóság szabályzatai és adatmegőrzési rendszere szerinti megőrzési időszak hatálya alá tartoznak.

         6. cikk
   Megfelelőség
   Az USA Pénzügyminisztériumának – a magánélet és a személyes adatok védelme tekintetében e megállapodásban foglalt kötelezettségvállalások folyamatos betartására is figyelemmel – az e megállapodás céljából az Európai Unióból az Egyesült Államok részére továbbított pénzügyi fizetési üzenet- és kapcsolódó adatok feldolgozása során megfelelő szintű adatvédelmet kell biztosítania.
   7. cikk
   Eseti információszolgáltatás
   (1)   Az USA Pénzügyminisztériuma biztosítja, hogy a lehető legrövidebb időn belül az érintett uniós tagállamok bűnüldözéssel, közbiztonsággal vagy a terrorizmus elleni küzdelemmel foglalkozó hatóságai és adott esetben – hatáskörének keretein belül – az Europol rendelkezésére álljanak a TFTP révén szerzett azon információk, amelyek hozzájárulhatnak a terrorizmus vagy a terrorizmus finanszírozásának megakadályozásához, kivizsgálásához, felderítéséhez vagy büntetőeljárás alá vonásához az Európai Unióban. Az ezt követően nyert olyan további információkat, amelyek hozzájárulhatnak a terrorizmus vagy a terrorizmus finanszírozásának megakadályozásához, kivizsgálásához, felderítéséhez vagy büntetőeljárás alá vonásához az Egyesült Államokban, viszonossági alapon az Egyesült Államok rendelkezésére kell bocsátani.
   (2)   A hatékony információcsere megkönnyítése érdekében az Europol összekötő tisztviselőt nevezhet ki az USA Pénzügyminisztériumához. Az összekötő tisztviselő jogállásának és feladatainak további részleteiről a Felek közösen határoznak.
   8. cikk
   TFTP-lekeresések iránti uniós megkeresések
   Amennyiben valamely tagállam bűnüldözéssel, közbiztonsággal vagy a terrorizmus elleni küzdelemmel foglalkozó hatósága, az Europol vagy az Eurojust azt állapítja meg, hogy az adatkeresés alanyával kapcsolatban alaposan feltehető, hogy az összefüggésbe hozható a 2008/919/IB tanácsi kerethatározattal módosított 2002/475/IB tanácsi kerethatározat 1–4. cikkének meghatározása szerinti terrorizmussal, az adott hatóság kérheti a TFTP révén szerzett vonatkozó információk lekeresését. Az USA Pénzügyminisztériuma az 5. cikkel összhangban haladéktalanul elvégzi a lekeresést, és a vonatkozó információk megadásával válaszol az ilyen megkeresésekre.
   9. cikk
   Együttműködés a jövőbeli azonos uniós rendszerrel
   Abban az esetben, ha az Európai Unióban vagy annak egy vagy több tagállamában az egyesült államokbeli TFTP-vel azonos uniós rendszert vezetnek be, amely szükségessé teszi az Egyesült Államokban tárolt pénzügyi fizetési üzenetadatoknak az Európai Unióban való rendelkezésre bocsátását, az USA Pénzügyminisztériuma a viszonosság elve és megfelelő biztosítékok alapján aktívan együttműködik az Egyesült Államok területén letelepedett minden érintett pénzügyi fizetési üzenetszolgáltatóval.
   10. cikk
   Közös felülvizsgálat
   (1)   A Felek – valamely fél kérésére, de hat (6) hónap elteltével mindenképpen – közösen felülvizsgálják e megállapodás végrehajtását, különösen a magánélet és a személyes adatok védelmének, valamint az e megállapodásban foglalt viszonossági rendelkezéseknek a tekintetében. A felülvizsgálat kiterjed a rendelkezésre bocsátott adatok arányossági értékelésére ezen adatoknak a terrorizmus vagy a terrorizmus finanszírozásának megakadályozása, kivizsgálása, felderítése vagy büntetőeljárás alá vonása tekintetében képviselt értéke alapján.
   (2)   A felülvizsgálat során az Európai Uniót az Európai Unió Tanácsának elnöksége, az Európai Bizottság, valamint az uniós tagállamok adatvédelmi hatóságainak két képviselője képviseli, akik közül legalább az egyik a kijelölt szolgáltató letelepedésének helye szerinti tagállamból származik. Az Egyesült Államokat az Egyesült Államok Pénzügyminisztériuma képviseli.
   (3)   A felülvizsgálat céljából az Egyesült Államok Pénzügyminisztériuma biztosítja a hozzáférést a vonatkozó dokumentációhoz, rendszerekhez és személyzethez, valamint megadja az azzal kapcsolatos pontos számadatokat, hogy hány pénzügyi fizetési üzenetadathoz fértek hozzá és hány alkalommal osztottak meg nyomozati adatokat. A felek közösen határozzák meg a felülvizsgálat pontos szabályait.
   11. cikk
   Jogorvoslat
   (1)   Minden személynek joga van ahhoz, hogy – ésszerű időközönként benyújtott kérelmek alapján, korlátozásoktól mentesen, túlzott késedelem vagy költség nélkül – megerősítést nyerjen az adatvédelmi hatóságától arról, hogy minden szükséges ellenőrzést elvégeztek az Európai Unión belül az arról való meggyőződés érdekében, hogy az érintett adatvédelmi jogait e megállapodásnak megfelelően tiszteletben tartották és különösen, hogy sor került-e személyes adatainak az e megállapodást sértő feldolgozására. Ez a jog a nemzeti jog szerinti szükséges és arányos intézkedések hatálya alá tartozhat, ideértve a közbiztonság vagy a nemzetbiztonság védelmét, illetve a bűncselekmények megakadályozása, kivizsgálása, felderítése vagy büntetőeljárás alá vonása veszélyeztetésének megelőzését szolgáló intézkedéseket, az érintett személy jogos érdekének figyelembevételével.
   (2)   A Felek minden ésszerű lépést megtesznek annak biztosítása érdekében, hogy az USA Pénzügyminisztériuma és bármely érintett tagállam haladéktalanul tájékoztassák egymást és szükség esetén konzultáljanak egymással és a Felekkel, ha úgy vélik, hogy személyes adatok e megállapodást sértő feldolgozására került sor.
   (3)   Ha bármely személy úgy véli, hogy személyes adatait e megállapodást sértő módon dolgozták fel, az Európai Unió, annak tagállamai, illetve az Egyesült Államok jogával összhangban jogosult tényleges közigazgatási vagy bírósági jogorvoslatot kérni.
   12. cikk
   Konzultáció
   (1)   A Felek – adott esetben – konzultációt folytatnak a megállapodás legeredményesebb alkalmazásának lehetővé tétele érdekében, beleértve a megállapodás értelmezésével vagy alkalmazásával kapcsolatos esetleges viták megoldásához való hozzájárulást is.
   (2)   A Felek intézkedéseket tesznek annak érdekében, hogy e megállapodás alkalmazása ne jelentsen rendkívüli terhet a másik fél számára. Amennyiben ennek ellenére rendkívüli terhek merülnek fel, a Felek haladéktalanul konzultálnak egymással e megállapodás alkalmazásának megkönnyítése céljából, idéertve a meglévő vagy jövőbeni terhek csökkentéséhez szükségessé válható intézkedések megtételét is.
   (3)   A Felek haladéktalanul konzultálnak abban az esetben, ha valamely harmadik fél, beleértve valamely más ország hatóságát, e megállapodás joghatásának vagy végrehajtásának bármely vonatkozásával kapcsolatban jogi követelést támaszt.
   13. cikk
   Eltérés kizárása
   E megállapodásnak nem célja, hogy eltérjen az Amerikai Egyesült Államok, az Európai Unió vagy valamely tagállama jogától, vagy módosítsa azt. E megállapodás nem keletkeztet semmilyen jogot vagy előnyt a magánszemélyek vagy egyéb, magánjogi vagy közjogi jogalanyok részére, illetve nem ruház rájuk ilyen jogokat, illetve előnyöket.
   14. cikk
   Felmondás
   (1)   E megállapodást bármely fél bármikor felfüggesztheti vagy felmondhatja a diplomáciai csatornákon keresztüli értesítés révén. A felfüggesztés az erről szóló értesítés kézhezvételének napját követően tíz (10) nappal lép hatályba. E megállapodás a felmondásról szóló értesítés kézhezvételének napját követően harminc (30) nappal veszti hatályát.
   (2)   E megállapodás felfüggesztése vagy felmondása ellenére az Egyesült Államok Pénzügyminisztériuma által e megállapodás értelmében őrzött adatok feldolgozása továbbra is e megállapodásnak megfelelően fog történni.
   15. cikk
   Záró rendelkezések
   (1)   E megállapodás az azt követő hónap első napján lép hatályba, amely során a Felek értesítették egymást az e célból szükséges belső eljárások befejezéséről.
   (2)   A hatálybalépésig e megállapodást 2010. február 1-jétől ideiglenesen kell alkalmazni, a (3) bekezdésre is figyelemmel.
   (3)   E megállapodás, amennyiben a 14. cikkel összhangban vagy a Felek megállapodása alapján korábban nem szűnik meg, 2010. október 31-én hatályát veszti.
   (4)   A felek törekednek arra, hogy amint a Lisszaboni Szerződés hatályba lép, hosszú távú megállapodást kössenek, amely e megállapodás helyébe lép.
   (5)   Kelt Brüsszelben, a 2009. év november havának harmincadik napján, két-két eredeti példányban, angol nyelven. E megállapodást bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven is el fogják készíteni. Mindkét fél jóváhagyásával ezen nyelvi változatok mindegyike egyaránt hiteles.


title: Az EFTA-államok Állandó Bizottságának 5/2008/SC számú határozata ( 2008. december 4. ) az EGT pénzügyi mechanizmust illető költségmegosztási elv megállapításáról szóló 5/2004/SC és 1/2007/SC számú állandó bizottsági határozat módosításáról

text:
               12.3.2009

               HU

               Az Európai Unió Hivatalos Lapja

               L 67/93

      AZ EFTA-ÁLLAMOK ÁLLANDÓ BIZOTTSÁGÁNAK 5/2008/SC SZÁMÚ HATÁROZATA

   (2008. december 4.)
   az EGT pénzügyi mechanizmust illető költségmegosztási elv megállapításáról szóló 5/2004/SC és 1/2007/SC számú állandó bizottsági határozat módosításáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás),
   tekintettel a Bulgária és Románia Európai Gazdasági Térségben való részvételéről szóló megállapodással módosított, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás által az EGT-megállapodásba illesztett, az EGT pénzügyi mechanizmusról szóló 38a. jegyzőkönyvre,
   tekintettel az EFTA-államok Állandó Bizottságának az EGT pénzügyi mechanizmust illető költségmegosztási elv megállapításáról szóló, 2004. szeptember 23-i 5/2004/SC számú határozatára,
   tekintettel arra, hogy most már Liechtenstein is – bár rendes esetben két év késéssel – el tudja készíteni a bruttó hazai termékre (GDP) vonatkozó saját hivatalos adatait,
   tekintettel a nemzeti statisztikai intézetek vezetőinek 2008. április 24-i ajánlásaira,
   A KÖVETKEZŐKÉPPEN HATÁROZOTT:
   1. cikk
   Az EGT pénzügyi mechanizmust illető költségmegosztási elv megállapításáról szóló 5/2004/SC számú állandó bizottsági határozatot módosító 1/2007/SC számú állandó bizottsági határozat 1. cikkének helyébe a következő szöveg lép:

      „Az EGT pénzügyi mechanizmust illető költségmegosztási elv megállapításáról szóló 5/2004/SC számú állandó bizottsági határozat mellékletének 6. és 7. bekezdése helyébe a következő szöveg lép:

                     »6.

                     A GDP-adatokat, amelyekre az egy bizonyos t évet illető hozzájárulásokat alapozzák, ugyanazon év február 1-jéig kell leadni, és a t–2 évre kell vonatkozniuk. Amennyiben a t–2 évre vonatkozó adatok nem állnak rendelkezésre, Liechtenstein esetében a legfrissebb (t–4) rendelkezésre álló GDP-adatokon alapuló és a svájci GDP t–3 és t–2 évekre vonatkozó növekedési rátájával kiigazított becslés alkalmazandó. A módszert három éven belül felül kell vizsgálni.« ”

   2. cikk
   Ez a határozat azonnali hatállyal érvényes és az ötödik/utolsó részletre (2008/2009) alkalmazandó.
   3. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.

      Kelt Brüsszelben, 2008. december 4-én.

            az Állandó Bizottság részéről

            az elnök

         őfensége Nikolaus von LIECHTENSTEIN herceg

            a főtitkár

         Kåre BRYN


title: A Tanács határozata a hitelbiztosítással, hitelgaranciával és pénzügyi hitelekkel foglalkozó politika-koordinációs csoport létrehozásáról

text:
Fontos jogi nyilatkozat

|

31960D1027(01)

Hivatalos Lap 066 , 27/10/1960 o. 1339 - 1340 dán különkiadás sorozat I fejezet 1959-1962 o. 0063  angol különkiadás sorozat I fejezet 1959-1962 o. 0067  görög különkiadás: fejezet 11 kötet 1 o. 0021  spanyol különkiadás fejezet 11 kötet 1 o. 0005  portugál különkiadás fejezet 11 kötet 1 o. 0005  finn különkiadás fejezet 11 kötet 1 o. 0007  svéd különkiadás fejezet 11 kötet 1 o. 0007

		A Tanács határozataa hitelbiztosítással, hitelgaranciával és pénzügyi hitelekkel foglalkozó politika-koordinációs csoport létrehozásárólAZ EURÓPAI GAZDASÁGI KÖZÖSSÉG TANÁCSA,tekintettel a Bizottság javaslatára;mivel a hitel elsődleges jelentősséggel bír a nemzetközi kereskedelemben; mivel a hitellehetőségek az egyik legfontosabb eszközt testesítik meg, amellyel a fejlődő országok gyorsabban fejleszthetik felszereltségüket, és ami által az ezen országok valamint a tagállamok közötti kereskedelem bővülhet;mivel a tagállamok által az exporthitel biztosítás és exporthitel tekintetében hozott intézkedések az állami támogatás rendszereinek részét képezhetik, illetve vagylagosan kapcsolódhatnak olyan rendszerekhez, amelyeket a Szerződés 112. cikke értelmében az átmeneti időszak vége előtt olyan mértékben kell folyamatosan harmonizálni, hogy azok biztosítsák, hogy a Közösségen belüli vállalkozások közötti verseny nem torzul;mivel fentiek alapján kívánatos a fejlődő országok részére nyújtott exporthitel biztosítás és hitelek tekintetében a tagállamok és a Bizottság között a konzultációkra és együttműködésre vonatkozó eljárás megállapítása a közös elvek kialakítása és a konkrét javaslatok vagy megoldások előkészítésének megkönnyítése érdekében;ELFOGADTA EZT A HATÁROZATOT:(1) Az Európai Gazdasági Közösségen belüli tevékeny együttműködés elősegítésére és a fejlődő országok tekintetében az exporthitel biztosítás és hitelpolitika vonatkozásában felmerülő speciális problémák közös megoldásainak előkészítésére, vala mint ezen országok gazdasági fejlődésének megkönnyítése céljából egy hitelbiztosítással, hitelgaranciával és pénzügyi hitelekkel foglalkozó politika-koordinációs csoport kerül létrehozásra.(2) A csoport feladata:a) a hatáskörébe tartozó kérdésekben javaslatok előterjesztése a tagállamok közötti harmonizációra vonatkozóan az exporthitel biztosítás, pénzügyi hitel és beruházási garanciák feltételei tekintetében, figyelembe véve az exporthitel biztosítás vonatkozásában a Berni Unió szabályait, valamint a tagállamok e területen felállított testületei által elvégzett munkát;b) megfelelő eszközök keresése a fejlődő országok részére nyújtott pénzügyi források további multilaterális felhasználására;c) az információcsere és a hatáskörébe tartozó konkrét problémák megoldására irányuló konzultációk elősegítése;d) a hatáskörébe tartozó kérdésekben javaslatok előterjesztése a nemzetközi szervezeteken belül a tagállamok vagy ezek szakosított testületei álláspontjainak koordinálása érdekében.(3) A csoport a tagállamok igen korlátozott számú képviselőiből és a Bizottságnak különösen a fenti kérdésekben illetékes megbízottaiból áll. A képviselőket póttagok helyettesíthetik, akik ugyanezen feltételek mellett nevezhetők ki.A képviselők igénybe vehetnek szakértőket bizonyos, speciális pontok tanulmányozása tekintetében.A csoport részére a titkársági szolgálatokat a Tanács titkársága biztosítja.(4) A csoport meghívja az Európai Beruházási Bank képviselőit, hogy vegyenek részt munkájában.(5) Szükség esetén a csoport az illetékes szakmai vagy kereskedelmi szervezet képviselőjét vagy szakértőjét felkérheti az ülésein való részvételre, valamint álláspontjának kifejtésére.(6) A csoport az illetékes hatóságoknak rendszeresen beszámol tevékenységéről. A csoport elfogadja saját eljárási szabályzatát.Kelt Brüsszelben, 1960. szeptember 27-én.a Tanács részérőlaz elnökDr. H. R. Van Houten--------------------------------------------------


title: Az Európai Parlament (EU) 2015/1697 határozata (2015. április 29.) az Üzemanyagcella- és Hidrogéntechnológiai Közös Vállalkozás 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/379

      AZ EURÓPAI PARLAMENT (EU) 2015/1697 HATÁROZATA
      (2015. április 29.)
      az Üzemanyagcella- és Hidrogéntechnológiai Közös Vállalkozás 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Üzemanyagcella- és Hidrogéntechnológiai Közös Vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8-0049/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 209. cikkére,

                  —

                  tekintettel az Üzemanyagcella- és Hidrogéntechnológiai Közös Vállalkozás létrehozásáról szóló, 2008. május 30-i 521/2008/EK tanácsi rendeletre (5),

                  —

                  tekintettel a második üzemanyagcella- és hidrogéntechnológiai közös vállalkozás létrehozásáról szóló, 2014. május 6-i 559/2014/EU tanácsi rendeletre (6) és különösen annak 1. cikke (2) bekezdésére, valamint 12. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

                  —

                  tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (8),

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0112/2015),

         1.

            mentesítést ad a Második Üzemanyagcella- és Hidrogéntechnológiai Közös Vállalkozás ügyvezető igazgatója számára az Üzemanyagcella- és Hidrogéntechnológiai Közös Vállalkozás 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást a Második Üzemanyagcella- és Hidrogéntechnológiai Közös Vállalkozás ügyvezető igazgatójának, a Tanácsnak, a Bizottságnak, valamint a Számvevőszéknek, és gondoskodjon azoknak az Európai Unió Hivatalos Lapjában való közzétételről (L sorozat).

               az elnök

            Martin SCHULZ

               a főtitkár

            Klaus WELLE

         (1)  HL C 452., 2014.12.16., 67. o.

         (2)  HL C 452., 2014.12.16., 68. o.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 153., 2008.6.12., 1. o.

         (6)  HL L 169., 2014.6.7., 108. o.

         (7)  HL L 357., 2002.12.31., 72. o.

         (8)  HL L 38., 2014.2.7., 2. o.


title: 2012/587/EU: Az Európai Parlament határozata ( 2012. május 10. ) az Európai Képzési Alapítvány 2010-es pénzügyi évre vonatkozó elszámolása lezárásáról

text:
               17.10.2012

               HU

               Az Európai Unió Hivatalos Lapja

               L 286/245

         AZ EURÓPAI PARLAMENT HATÁROZATA
   (2012. május 10.)
   az Európai Képzési Alapítvány 2010-es pénzügyi évre vonatkozó elszámolása lezárásáról
   (2012/587/EU)
   AZ EURÓPAI PARLAMENT,

               —

               tekintettel az Európai Képzési Alapítvány 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Képzési Alapítvány 2010-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (3) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0135/2012),

               1.

               jóváhagyja az Európai Képzési Alapítvány 2010-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 145. o.

      (2)  HL L 248., 2002.9.16., 1. o.

      (3)  HL L 354., 2008.12.31., 82. o.

      (4)  HL L 357., 2002.12.31., 72. o.


title: Witold Tomczak képviselői mentelmi jogának felfüggesztésére irányuló kérelem Az Európai Parlament 2008. július 8-i határozata Witold Tomczak mentelmi jogának felfüggesztésére irányuló kérelemről (2008/2078(IMM))

text:
               3.12.2009

               HU

               Az Európai Unió Hivatalos Lapja

               CE 294/81

         2008. július 8., keddWitold Tomczak képviselői mentelmi jogának felfüggesztésére irányuló kérelem
   P6_TA(2008)0326
   Az Európai Parlament 2008. július 8-i határozata Witold Tomczak mentelmi jogának felfüggesztésére irányuló kérelemről (2008/2078(IMM))
   2009/C 294 E/20

      Az Európai Parlament,

   tekintettel a varsói ügyészhelyettes által, a varsói kerületi ügyészség (Warszawa Śródmieście Północ) által folytatott büntetőeljárással kapcsolatban 2007. december 14-én benyújtott, Witold Tomczak mentelmi jogának felfüggesztésére irányuló kérelemre, amelyet a lengyel főügyész 2008. január 31–én továbbított, és amely a 2008. március 10–i plenáris ülésen került bejelentésre,
   miután eljárási szabályzata 7. cikke (3) bekezdésének megfelelően 2008. május 28–án meghallgatta Witold Tomczakot,
   tekintettel az Európai Közösségek 1965. április 8-i kiváltságokról és mentességekről szóló jegyzőkönyvének 9. és 10. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20–i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i és 1986. július 10–i határozatára (1),
   tekintettel a lengyel alkotmány 105. cikkére,
   tekintettel eljárási szabályzata 6. cikkének (2) bekezdésére és 7. cikkére,
   tekintettel a Jogi Bizottság jelentésére (A6-0277/2008),

               A.

               mivel Witold Tomczakot 1997. szeptember 21-én és 2001. szeptember 23-án a Szejm (a lengyel parlament alsóháza) képviselőjévé választották; mivel a csatlakozási szerződés 2003. április 16-i aláírását követően megfigyelő lett; mivel 2004. május 1-jétől2004. július 19-i g az Európai Parlament tagja volt; mivel 2004. június 13-án az Európai Parlament képviselőjévé választották, és a lengyel parlamentben képviselői megbízatása 2004. június 16-án lejárt;

               B.

               mivel Witold Tomczakot azzal vádolják, hogy 39 669 PLN (mintegy 11 500 EUR) értékű kárt okozott „A kilencedik óra” elnevezésű szoborban – amely egy kő által agyonnyomott II. János Pál pápát ábrázol – 2000. december 21–én a varsói Zachęta galériában, és ezáltal megszegte a lengyel büntető törvénykönyv 288. cikkének (1) bekezdését (2);

               C.

               mivel a varsói kerületi ügyészség bizonyítékokat gyűjtött Witold Tomczak ellen, aki viszont nem volt hajlandó válaszolni a Zachęta galériában történtekre vonatkozó kérdésekre;

               D.

               mivel Witold Tomczak azt állítja, hogy a szobor elleni fellépésével a saját és népe vallási érzelmeit kívánta megvédeni, valamint a pápa méltóságát; mivel vitatja az általa vélelmezhetően okozott kár összegét, és mindenesetre úgy ítéli meg, hogy a viselkedése egy magasabb érték – a pápa lengyel katolikusok szemében lévő becsületének – védelmére irányult;

               E.

               mivel a megszerzett információk alapján Witold Tomczakot nem védi a parlamenti mentelmi jog azon vádak egyikének tekintetében sem, amelyekre felhívták az Európai Parlament elnökének figyelmét;

               1.

               úgy határoz, hogy felfüggeszti Witold Tomczak mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Lengyel Köztársaság illetékes hatóságának.

      (1)  101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és társai ügy (EBHT 1986., 2391. o.).

      (2)  Ennek a cikknek a rendelkezései a következők: „Aki más személy tulajdonát elpusztítja, károsítja vagy használhatatlanná teszi, 3-tól 5 évig terjedő börtönbüntetésre ítélendő.” (Lengyel eredeti: „Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5”).


title: A Tanács határozata (1996. május 14.) az Európai Közösség és a Vietnami Szocialista Köztársaság közötti együttműködési megállapodás megkötéséről

text:
Fontos jogi nyilatkozat

|

31996D0351

Hivatalos Lap L 136 , 07/06/1996 o. 0028 - 0028

		A Tanács határozata(1996. május 14.)az Európai Közösség és a Vietnami Szocialista Köztársaság közötti együttműködési megállapodás megkötéséről(96/351/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel a Szerződés 130u. cikke szerint a Közösségnek a fejlesztési együttműködés terén folytatott politikája ösztönzi a fejlődő országok fenntartható gazdasági és társadalmi fejlődését, a zökkenőmentes és fokozatos integrációját a világgazdaságba, és a szegénység elleni küzdelmet ezekben az országokban;mivel a Közösségnek jóvá kell hagynia a külkapcsolatai terén kitűzött célok eléréséhez az Európai Közösségek és a Vietnami Szocialista Köztársaság közötti együttműködési megállapodást,A KÖVETKEZŐKÉPPEN HATÁROZOTT:1. cikkAz Európai Közösség és a Vietnami Szocialista Köztársaság közötti együttműködési megállapodást a Közösség nevében a Tanács jóváhagyja.E megállapodás szövegét csatolták e határozathoz.2. cikkA Tanács elnöke teszi meg az Európai Közösség nevében a megállapodás 20. cikkében előírt értesítést.3. cikkA megállapodás 14. cikkében előírt vegyes bizottságban a tagállamok képviselői által támogatott Bizottság képviseli a Közösséget.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1996. május 14-én.a Tanács részérőlaz elnökE. Guzzanti[1] HL C 12., 1996.1.17., 4. o.[2] HL C 47., 1996.2.19., 25. o.--------------------------------------------------


title: 2011/599/EU: Az Európai Parlament határozata ( 2011. május 10. ) az Európai Alapítvány az Élet- és Munkakörülmények Javításáért 2009-es pénzügyi évre vonatkozó elszámolása lezárásáról

text:
               27.9.2011

               HU

               Az Európai Unió Hivatalos Lapja

               L 250/214

         AZ EURÓPAI PARLAMENT HATÁROZATA
   (2011. május 10.)
   az Európai Alapítvány az Élet- és Munkakörülmények Javításáért 2009-es pénzügyi évre vonatkozó elszámolása lezárásáról
   (2011/599/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0108/2011),

               1.

               jóváhagyja az Európai Alapítvány az Élet- és Munkakörülmények Javításáért 2009-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 155. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.


title: 2006/864/EK: A Bizottság határozata ( 2006. november 30. ) a többek között Szaúd-Arábiából származó poliészter vágott szálak behozatalára vonatkozó dömpingellenes eljárással kapcsolatos kötelezettségvállalás elfogadásáról szóló 2005/613/EK bizottsági határozat hatályon kívül helyezéséről (az értesítés a C(2006) 5776. számú dokumentummal történt)

text:
               1.12.2006

               HU

               Az Európai Unió Hivatalos Lapja

               L 335/45

      A BIZOTTSÁG HATÁROZATA

   (2006. november 30.)
   a többek között Szaúd-Arábiából származó poliészter vágott szálak behozatalára vonatkozó dömpingellenes eljárással kapcsolatos kötelezettségvállalás elfogadásáról szóló 2005/613/EK bizottsági határozat hatályon kívül helyezéséről
   (az értesítés a C(2006) 5776. számú dokumentummal történt)
   (2006/864/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból származó dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   ELŐZŐ ELJÁRÁS

               (1)

               2005 márciusában a Tanács a 428/2005/EK rendelettel (2) végleges dömpingellenes vámot vezetett be a Kínai Népköztársaságból és Szaúd-Arábiából származó poliészter vágott szálak behozatalára, módosította a Koreai Köztársaságból származó poliészter vágott szálak behozatalára vonatkozó hatályos végleges dömpingellenes vámokat, és lezárta a Tajvanból származó ugyanezen termék behozatalára vonatkozó dömpingellenes eljárást.

               (2)

               A Bizottság 2005/613/EK határozattal (3) elfogadta a Saudi Basic Industries Corporation (Sabic) nevű szaúd-arábiai vállalat (a továbbiakban: a vállalat) és valamennyi kapcsolt vállalata, köztük az érintett termék kapcsolt gyártója, az Arabian Industrial Fibres Company (Ibn Rushd) által felajánlott árra vonatkozó kötelezettségvállalást.

         B.   A KÖTELEZETTSÉGVÁLLALÁS ÖNKÉNTES VISSZAVONÁSA

               (3)

               A vállalat 2006 augusztusában értesítette a Bizottságot, hogy vissza kívánja vonni kötelezettségvállalását.

         C.   A 2005/613/EK HATÁROZAT HATÁLYON KÍVÜL HELYEZÉSE

               (4)

               A fentiekre tekintettel a kötelezettségvállalás elfogadását vissza kell vonni, és a 2005/613/EK bizottsági határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   A 2005/613/EK bizottsági határozat hatályát veszti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2006. november 30-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 71., 2005.3.17., 1. o. Az 1333/2005/EK rendelettel (HL L 211., 2005.8.13., 1. o.) módosított rendelet.

      (3)  HL L 211., 2005.8.13., 20. o.


title: 2012/438/EU: A Tanács határozata ( 2012. július 24. ) az Európai Gazdasági és Szociális Bizottság egy finn tagjának kinevezéséről

text:
               27.7.2012

               HU

               Az Európai Unió Hivatalos Lapja

               L 200/19

         A TANÁCS HATÁROZATA
   (2012. július 24.)
   az Európai Gazdasági és Szociális Bizottság egy finn tagjának kinevezéséről
   (2012/438/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a finn kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               Reijo PAANANEN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Pekka RISTELÄ -t, a SAK (a Finn Szakszervezetek Központi Szervezete) nemzetközi ügyekért felelős tanácsadóját a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. július 24-én.

            a Tanács részéről

            az elnök

         A. D. MAVROYIANNIS

      (1)  HL L 251., 2010.9.25., 8. o.